Γιοακίμ Μπροντέν

Ο Γιοακίμ «Γιόκε» Μπροντέν (σουηδικά: Joakim "Jocke" Brodén, 5 Οκτωβρίου 1980) είναι Σουηδός μουσικός, ο οποίος είναι ο τραγουδιστής, πληκτρίστας και, ανά καιρούς, ο τρίτος κιθαρίστας του power metal συγκροτήματος Sabaton. Αυτός και ο μπασίστας Παρ Σούντστρομ ίδρυσαν το συγκρότημα το 1999.

 Νεανικά χρόνια 
Ο πατέρας του Μπροντέν, Ουλφ Όλοφ Μπροντέν είναι από τη Σουηδία και η μητέρα του, Άννα, είναι από την πρώην Τσεχοσλοβακία. Έχει υπηκοότητα και από τις 2 χώρες (Σουηδία, Τσεχία)   Η πρώτη επαφή που είχε με την μέταλ μουσική, έγινε όταν ήταν τριών-τεσσάρων ετών με το τραγούδι «We're Not Gonna Take It» των Twisted Sister. Ήταν κολυμβητής στα νιάτα του.

 Καριέρα 
Ο Μπροντέν έπαιξε μια φορά στους Stormwind για μια περιοδεία ως παίκτης πλήκτρων. Ο Μπροντέν ίδρυσε το συγκρότημα Sabaton το 1999 παρέα με τον μπασίστα Παρ Σούντστρομ. Ο κύριος ρόλος του είναι είναι τραγουδιστής και πληκτρίστας και κατά καιρούς τρίτος κιθαρίστας. Είναι επίσης αυτός που επινόησε το όνομα "Sabaton" για το συγκρότημα.

Ο Μπροντέν έχει ως σήμα κατατεθέν ένα γιλέκο με μεταλλικές πλάκες όταν παίζει με τους Sabaton, το οποίο μοιάζει με αλεξίσφαιρο γιλέκο. Είναι επίσης γνωστός για τα χαρακτηριστικά μαλλιά του, τα οποία τα έχει κουρεμένα μοϊκάνα, και τα «τετράγωνα» γένια του. Είναι βαρύτονος.

Το 2015, ο Μπροντέν έπειτα από ένα χαμένο στοίχημα με τους συμπαίκτες του, αναγκάστηκε να ταξιδέψει στην επόμενη συναυλία των Sabaton με τα πόδια. Δεν είχε συνειδητοποιήσει ότι το επόμενο μέρος που θα τραγουδούσαν ήταν στο Τρόντχαϊμ της Νορβηγίας, περίπου 560 χιλιόμετρα μακριά. Ο Μπροντέν διανυκτέρευε στα σπίτια αρκετών οπαδών που συναντούσε στην πορεία.

Στις 26 Νοεμβρίου 2016, ο Μπροντέν συμμετείχε στον διαγωνισμό τραγουδιού Český slavík στην Τσεχία, όπου κατετάγη στην 5η θέση με 9.286 βαθμούς. Την επόμενη χρονιά συμμετείχε ξανά, αλλά αποκλείστηκε από τον διαγωνισμό λόγω ενός νέου κανόνα πως οι διαγωνιζόμενοι έπρεπε να παίζουν κυρίως στην Τσεχία.

 Δισκογραφία 
 Sabaton

 Primo Victoria (2005)
 Attero Dominatus (2006)
 Metalizer (2007)
 The Art of War (2008)
 Εθνόσημο (2010)
 Carolus Rex (2012)
 Heroes (2014)
 The Last Stand (2016)
 The Great War (2019)
 The War to End All Wars (2022)

 Παραπομπές 

Κατηγορία:Σουηδοί τραγουδιστές
Κατηγορία:Τραγουδιστές της heavy metal
Κατηγορία:Αγγλόφωνοι τραγουδιστές από τη Σουηδία